**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Zákon, ktorým sa mení a dopĺňa zákon č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov v znení zákona č. 111/2019 Z. z. | |
| **Predkladateľ (a spolupredkladateľ)** | |
| Ministerstvo životného prostredia Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok: 9.10.2020 Ukončenie: 15.10.2020 |
| **Predpokladaný termín predloženia na MPK\*** | júl 2020 |
| **Predpokladaný termín predloženia na Rokovanie vlády   SR\*** | november 2020 |

|  |
| --- |
| **2.  Definícia problému** |
| Návrh zákona sa predkladá v súvislosti s odklonom biologicky rozložiteľného kuchynského odpadu z domácností od skládkovania a zrušením výnimiek v § 81 ods. 21 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, a to konkrétne v súvislosti so zrušením výnimky v § 81 ods. 21 písm. d), ktorá nadobúda účinnosť 1.1.2021. Od tohto dátumu budú musieť obce, ktoré si uplatňovali výnimku z dôvodu ekonomickej neúnosnosti, zaviesť a zabezpečiť vykonávanie triedeného zberu biologicky rozložiteľného kuchynského odpadu z domácností. SR je viazaná plnením cieľov v odpadovom hospodárstve a jedným z týchto cieľov je cieľ recyklácie komunálneho odpadu. Keďže v SR cieľ ešte nie je splnený je nutné zvýšiť recykláciu komunálnych odpadov. Je nutné zaviesť triedený zber biologicky rozložiteľných kuchynských odpadov priamo pri zdroji, teda z domácností a podporiť obce v zlepšovaní triedeného zberu kuchynského odpadu z domácností. Je potrebné vytvoriť taký finančný mechanizmus na prerozdeľovanie príjmov z poplatkov za uloženie odpadov, aby mohli byť podporené aj tie obce, ktoré majú zavedené a zabezpečené vykonávanie triedeného zberu biologicky rozložiteľných kuchynských odpadov z domácností. |
| **3.  Ciele a výsledný stav** |
| Týmto návrhom zákona sa upravuje mechanizmus prerozdeľovania príjmov z poplatkov za uloženie odpadov a v rámci tohto mechanizmu sa vytvára nová skupina obcí, ktoré môžu získať príspevok z Environmentálneho fondu a použiť ich na účely zabezpečenia triedeného zberu a zhodnotenia biologicky rozložiteľného kuchynského odpadu z domácností. Touto finančnou podporou by sa mal odkloniť biologicky rozložiteľného kuchynského odpadu z domácností od skládkovania, čo je v súlade s požiadavkami Európskej Komisie a zároveň to bude mať pozitívny vplyv na životné prostredie. Taktiež sa zlepší nakladanie s biologicky rozložiteľným kuchynským odpadom z domácností a následne aj dosiahnutie cieľov, ktoré sú pre Slovenskú republiku záväzné. |
| **4.  Dotknuté subjekty** |
| V rámci návrhu zákona budú dotknutými subjektami obce, ktorým sa príspevky za uloženie poplatkov poskytujú. |
| **5.  Alternatívne riešenia** |
| Alternatívne riešenie 0 – pôvodný stav (financovanie triedeného zberu biologicky rozložiteľného kuchynského odpadu z domácností bude zabezpečované z miestneho poplatku za komunálne odpady a drobné stavebné odpady). Alternatívne riešenie 1 – prijatie návrhu zákona (financovanie triedeného zberu biologicky rozložiteľného kuchynského odpadu z domácnosti bude podporené z príjmov z poplatkov za uloženie odpadov, a tým budú zainteresované skupiny motivované k zlepšovaniu triedeného zberu biologicky rozložiteľného kuchynského odpadu z domácností čoho vedľajším efektom bude zníženie množstva komunálneho odpadu ukladaného na skládky odpadov). |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno                Nie |
| **7.  Transpozícia práva EÚ** |
| Smernica Európskeho parlamentu a Rady (EÚ) 2018/851 z 30. mája 2018, ktorou sa mení smernica 2008/98/ES o odpade (Ú. v. EÚ L 150, 14.6.2018) |
| **8.  Preskúmanie účelnosti\*\*** |
| - |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |    Pozitívne |   Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |    Pozitívne |    Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
| V súvislosti so zrušením výnimiek v § 81 ods. 21 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov dôjde k pozitívnym alebo negatívnym sociálnym vplyvom, ktoré boli popísané v Analýze sociálnych vplyvov v rámci zákona č. 460/2019 Z. z., ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona ktorým sa mení a dopĺňa zákon č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov v znení zákona č. 111/2019 Z. z. bude mať len nepriamy pozitívny alebo negatívny sociálny vplyv v závislosti od nastavenia systému triedeného zberu v obci a zapojenia sa občanov do tohto triedeného zberu. Doplnenie nového príspevku pre obce, ktoré splnia zákonom ustanovené podmienky, umožňuje získanie finančných prostriedkov pre tieto obce. Nakoľko ide len o prerozdelenie príjmov z poplatkov za uloženie odpadov Environmentálnym fondom, nie je možné predvídať, ktoré obce a v akej výške získajú tieto finančné prostriedky. Jednej obci môžu byť poskytnuté dva nárokovateľné príspevky [napr. podľa § 7 ods. 1 písm. b) a c)] a súčasne jej môže byť poskytnutá aj nenárokovateľná dotácia podľa § 7 ods. 1 písm. d). Nesprávne nastavený spôsob triedeného zberu má za následok nezapojenie sa občanov do triedeného zberu, a tým možnosť získať len nižší príspevok. Správne nastavený spôsob triedeného zberu má za následok zapojenie sa občanov do triedeného zberu, a tým možnosť získať aj vyšší príspevok. |
| **11.  Kontakt na spracovateľa** |
| Mgr. Janette Smažáková, odbor legislatívy  [janette.smazakova@enviro.gov.sk](mailto:janette.smazakova@enviro.gov.sk)  Ing. Miroslava Masničáková, odbor odpadového hospodárstva a integrovanej prevencie,  [miroslava.masnicakova@enviro.gov.sk](mailto:miroslava.masnicakova@enviro.gov.sk) |
| **12.  Zdroje** |
| Pri príprave návrhu zákona sme spolupracovali so zástupcami neziskovej organizácie Priatelia Zeme – SPZ a Inštitútom environmentálnej politiky. |
| **13.  Stanovisko Komisie pre posudzovanie vybraných vplyvov z PPK** |
| 1. Úvod: Ministerstvo životného prostredia SR predložilo dňa 8. októbra 2020 Stálej pracovnej komisii na posudzovanie vybraných vplyvov (ďalej len „Komisia“) na záverečné posúdenie materiál: „Zákon, ktorým sa mení a dopĺňa zákon č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov v znení zákona č. 111/2019 Z. z.“. Materiál predpokladá pozitívne a negatívne vplyvy na rozpočet verejnej správy, pozitívne a negatívne sociálne vplyvy a pozitívne vplyvy na životné prostredie.   II. Pripomienky a návrhy zmien: Komisia uplatňuje k materiálu zásadné pripomienky a odporúčania:  K doložke vybraných vplyvov  V Doložke vybraných vplyvov odporúčame prepracovať časť 2. definícia problému a dopracovať časť 5. alternatívne riešenia. V časti 2. síce predkladateľ zhŕňa technické riešenie, ktoré chce implementovať, no nepomenúva v zmysle Jednotnej metodiky problém, ktorý sa má návrhom zákona riešiť. Rovnako v časti 5. je síce uvedená alternatíva nula, no z uvedeného nevyplýva, že táto alternatíva bez negatívnych rozpočtových a sociálnych vplyvov nebola vhodnejšia ako zvolený návrh.  **Stanovisko MŽP SR:** Pripomienky boli zapracované.  Predkladateľ návrhu zákona v doložke vybraných vplyvov, ako aj ostatných častiach materiálu, uvádza nepriamy pozitívny a negatívny vplyv návrhu zákona na rozpočet verejnej správy. S uvedeným konštatovaním sa nestotožňujeme, keďže predkladateľ v časti 2.2.1. Popis návrhu analýzy vplyvov na rozpočet verejnej správy konštatuje, že samotný plánovaný rozpočet Environmentálneho fondu určený na prerozdelenie pre všetky skupiny subjektov podľa § 7 ods. 1 zákona č. 329/2018 Z. z. sa nemení a výška príjmov Environmentálneho fondu účelovo viazaných na prerozdelenie pre tieto skupiny je závislá od množstva odpadov uložených na skládky odpadov a odkaliská, pričom návrh zákona ustanovuje len nový spôsob prerozdelenia týchto finančných prostriedkov Environmentálneho fondu v nadväznosti na doplnenie nového príspevku pre obce. Z uvedeného vyplýva, že materiál nezakladá žiaden vplyv na rozpočet verejnej správy, v súlade s čím žiadame prepracovať doložku vybraných vplyvov, ako aj ostatné časti materiálu.  **Stanovisko MŽP SR:** Pripomienka bola zapracovaná, analýza vplyvov na rozpočet verejnej správy bola vypustená a v súvislosti s týmito úpravami boli prepracované aj ostatné časti materiálu.  K doložke vybraných vplyvov a hodnoteniu sociálnych vplyvov  Predkladateľ po prehodnotení sociálnych vplyvov na základe pripomienky MPSVR SR v MPK k hodnoteniu sociálnych vplyvov vyhodnotil tieto vplyvy ako nepriame pozitívne aj nepriame negatívne. Považujeme preto za potrebné v bode 10. Poznámky doložky vybraných vplyvov stručne vysvetliť, v akom prípade predložený návrh zákona vyvoláva možný negatívny sociálny vplyv a v akom prípade možný pozitívny sociálny vplyv, keďže návrh zákona ustanovuje len nový spôsob prerozdelenia finančných prostriedkov Environmentálneho fondu v nadväznosti na doplnenie nového príspevku. Zároveň je potrebné v bode 9. doložky vybraných vplyvov sociálne vplyvy označiť ako žiadne, keďže predložený návrh tieto priamo nezakladá.  **Stanovisko MŽP SR:** Pripomienka bola zapracovaná.  III. Záver: Stála pracovná komisia na posudzovanie vybraných vplyvov vyjadruje nesúhlasné stanoviskos materiálom predloženým na záverečné posúdenie.  IV. Poznámka: Stanovisko Komisie k doložke je súčasťou materiálu predkladaného na rokovanie vlády Slovenskej republiky alebo na schválenie ministrovi, vedúcemu, predsedovi alebo riaditeľovi ostatného ústredného orgánu štátnej správy alebo vedúcemu iného orgánu.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. |